CELEX: 31983R1948
Language: el
Date: 1983-07-11 00:00:00
Title: Κανονισμός (ΕΟΚ) αριθ. 1948/83 του Συμβουλίου της 11ης Ιουλίου 1983 για τη σύναψη της αλιευτικής συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Φινλανδίας

Avis juridique important

|

31983R1948

Κανονισμός (ΕΟΚ) αριθ. 1948/83 του Συμβουλίου της 11ης Ιουλίου 1983 για τη σύναψη της αλιευτικής συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Φινλανδίας  

Επίσημη Εφημερίδα αριθ. L 192 της 16/07/1983 σ. 0006 Ισπανική ειδική έκδοση: Κεφάλαιο 04 τόμος 2 σ. 0119  Πορτογαλική ειδική έκδοση : Κεφάλαιο 04 τόμος 2 σ. 0119 

***** ΚΑΝΟΝΙΣΜΟΣ (ΕΟΚ) αριθ. 1948/83 ΤΟΥ ΣΥΜΒΟΥΛΙΟΥ  της 11ης Ιουλίου 1983  για τη σύναψη της αλιευτικής συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Φινλανδίας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι, με το ψήφισμα του της 3ης Νοεμβρίου 1976 για ορισμένες εξωτερικές πλευρές της δημιουργίας στην Κοινότητα, από 1ης Ιανουαρίου 1977, ζώνης αλιείας εκτεινομένης μέχρι 200 μίλια, το Συμβούλιο συμφώνησε, αφενός, ότι η εκμετάλλευση των αλιευτικών πόρων, που ευρίσκονται στη ζώνη αυτή, από αλιευτικά σκάφη τρίτων χωρών θα διέπεται από συμφωνίες μεταξύ της Κοινότητας και των ενδιαφερομένων τρίτων χωρών και, αφετέρου, ότι η απόκτηση και η διατήρηση δικαιωμάτων για τους αλιείς της Κοινότητας στα ύδατα τρίτων χωρών πρέπει να εξασφαλίζονται από κατάλληλες κοινοτικές συμφωνίες·  ότι ορισμένοι φινλανδοί αλιείς αναπτύσσουν, συνήθως, μέρος των δραστηριοτήτων τους στα ύδατα που αποτελούν πλέον τη ζώνη αλιείας της Κοινότητας και ότι ορισμένοι αλιείς της Κοινότητας αναπτύσσουν, συνήθως, μέρος των δραστηριοτήτων τους στα ύδατα που αποτελούν πλέον τη ζώνη αλιείας της Φινλανδίας·  ότι η Κοινότητα διεξήγαγε διαπραγματεύσεις με την κυβέρνηση της Φινλανδίας, και ότι οι διαπραγματεύσεις αυτές οδήγησαν στη μονογραφή σχεδίου αλιευτικής συμφωνίας·  ότι πρέπει να συναφθεί η συμφωνία αυτή που υπογράφτηκε στις 6 Ιουλίου 1983,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η αλιευτική συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Φινλανδίας εγκρίνεται εξ ονόματος της Κοινότητας.  Το κείμενο της συμφωνίας επισυνάπτεται στον παρόντα κανονισμό.  Άρθρο 2  Ο Πρόεδρος του Συμβουλίου προβαίνει στην κοινοποίηση που προβλέπεται στο άρθρο 10 της συμφωνίας (2)·  Άρθρο 3  Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 11 Ιουλίου 1983.  Για το Συμβούλιο  Ο Πρόεδρος  Κ. ΣΗΜΙΤΗΣ  (1) ΕΕ αριθ. C 96 της 11. 4. 1983, σ. 114.  (2) Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα των Ευρωπαϊκών Κοινοτήτων με τη φροντίδα της Γενικής Γραμματείας του Συμβουλίου.